Ragnvald Skrede

**Ragnvald Skrede** (1904-1983) var en norsk forfatter, journalist, litteraturkritiker og oversetter. Han oversatte blant annet spirituals som «Go Down Moses» og «Ol' Man River» til norsk med titlene «Moses» og «Elvemannen».

Skrede var 45 år gammel da han, uvanlig sent, påbegynte sitt forfatterskap i 1949. Han ble raskt en respektert forfatter og litteraturkritiker. Som lyriker brukte han ofte klassiske og regelfaste strofeformer, og forfatterskapet hans er preget av store idéhistoriske kunnskaper.

Bak Skredes sene debut lå en personlig tragedie som ikke var offentlig kjent i den tiden han virket som forfatter og kritiker. Skredes biografer Otto Hageberg og Egil Ulateig går langt i å antyde at urettmessig forfølgelse i hjembygda var bakgrunnen for at han i 1936 ble dømt for utuktig adferd overfor tre jenter. Han var da lærer i Vågå, og de tre jentene hadde vært hans elever. Begge biografene antyder justismord. Bak den angivelige forfølgelsen av Skrede og hans familie hevdes å ligge at bygdefolket følte seg skandalisert av foreldrenes svært offentlige skilsmisse og rettstvist i 1890-årene, samt at broren Anders var dømt for mord. Ytterligere grunn for mistenkeliggjøring skal ha vært at Skrede i sin lærergjerning av sambygdingene ble betraktet som «radikal», blant annet ved at han drev seksualundervisning. Under rettssaken på Gjøvik prøvde Skrede selv å underbygge sin uskyld ved å beskrive den hetsen han mente seg utsatt for i bygdemiljøet. Det ble også i samtiden ansett som oppsiktsvekkende at 25 sambygdinger under rettssaken leverte et «protestskriv» mot tiltaltes forklaring med sterke nedsettende utsagn om hans karakter. På den annen side ble fornærmedes forklaringer ansett som meget troverdige.

I etterkrigsårene arbeidet Skrede som journalist og litteraturkritiker i *[[Dagbladet]]* og *[[Verdens Gang]]*. Flere av diktene hans har blitt tonesatt av Geirr Tveitt.

## Bibliografi
* *Tarjei Vesaas* &ndash; biografi (1947)
* *Det du ikkje veit* &ndash; dikt (1949)  
* *I open båt på havet* &ndash; dikt (1952) 
* *Bjørg* &ndash; hørespill, NRK radio (1954)  
* *Den kvite fuglen* &ndash; dikt (1955)   
* *Bak dei siste blånar* &ndash; dikt (1961)   
* *Frå kjelde til sjø*  &ndash; dikt (1962)  
* *Mellom romarar* &ndash; dikt (1963) 
* *Den gleda du skal leva på* &ndash; dikt i utvalg (1964)  
* *Grunnmalm* &ndash; dikt (1966)   
* *Lauvfall* &ndash; dikt (1969)
* *Dikt i utval* &ndash; dikt i utvalg (1969)   
* *Vintersvale* &ndash; dikt (1970)   
* *Flyttfuglar* &ndash; dikt (1971)   
* *Gamaldans* &ndash; dikt (1973)   
* *Brenning* &ndash; dikt (1975)

## Hørespill (NRK, Radioteatret)
* *[[Bjørg]]* (1954)   

## Priser og utmerkelser
* Kritikerprisen 1952, for *I open båt på havet*
* Sunnmørsprisen, 1962, for *Frå kjelde til sjø* 
* Sokneprest Alfred Andersson-Ryssts fond 1963
* Doblougprisen 1967

## Biografier om Ragnvald Skrede
* Otto Hageberg: *Svidd sjel: Ein biografi om Ragnvald Skrede*, Det norske samlaget, 2003
* Egil Ulateig: *Korsfestelsen: Historien om Ragnvald Skrede og Vågå*, Forlaget Reportasje, 2003

## Referanser


## Eksterne lenker
* Ragnvald Skrede i NRK Forfatter
* Reidar Kjelsen i Damm Forlag
* Reidar Kjelsen i Dagbladet Forfatter
* Digitaliserte bøker av Skrede i Nasjonalbiblioteket.